ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 29 දරන කටුවන වැඩිහිටි නිවාස සංවර්ධන
පදනම (සංස්ථාගත කිරීමේ) පනත

(සහතිකය සටහන් කළේ 2000 ජුලි මස 19 වන දින.]
ආණ්ඩුවේ නියමය පරිදි මුද්‍රණය කරන ලදී.

2000 ජූලි මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 29 දරන කටුවන වැඩිහිටි නිවාස සංවර්ධන
පදනම (සංස්ථාගත කිරීමේ) පතත

කටුවන වැඩිහිටි නිවාස සංවර්ධන පදනම සංස්ථාගත කිරීම
සඳහා වූ පනතකි

කටුවන වැඩිහිටි නිවාස සංවර්ධන පදනම යනුවෙන් සඳහන් පුර්විකාට
කරනු ලබන හා හඳුන්වනු ලබන පදනමක්, ඒ පදනමේ
සාමාජිකයන් එකඟ වූ රිති අනුව එකී පදනමට සම්බන්ධ සියලු
පරමාර්ථ හා කාරණා ඵලදායි ලෙස ක්‍රියාත්මක කිරීමේ සහ
කරගෙන යාමේ කාර්යය සඳහා මෙතෙක් කල් පිහිටුවා තිබුණු
හෙයින් ද :

ඵකී පදනම පිහිටුවන ලද්දේ යම් පරමාර්ථ හා කාරණා
සඳහා ද එකී පරමාර්ථ හා කාරණා එකී පදනම විසින් මේ
දක්වා සාර්ථකව ක්‍රියාත්මක කරනු ලැබ හා ඉටු කරනු ලැබ ඇති
හෙයින් ද, ඒ පදනම සංස්ථාගත කරන ලෙස ඉල්ලා ඇති හෙයින්
හා ඒ ඉල්ලීම ඉටු කිරීම මහජන යහපත පිණිස වන හෙයින් ද :
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 29 දරන කටුවන වැඩිහිටි නිවාස
සංවර්ධන පදනම (සංස්ථාගත කිරීමේ) පනත යනුවෙන් හඳුන්වනු
ලැබේ.

2. මේ පනත ක්‍රියාත්මක වීම ආරම්භ වූ දින සිට සහ ඉන්
පසුව (මෙහි මින් මතු “පදනම” යනුවෙන් සඳහන් කරනු
ලබන) කටුවන වැඩිහිටි නිවාස සංවර්ධන පදනමේ දැනට
සාමාජිකයන්ව සිටින තාක් තැනැත්තන් සහ මෙයින් සංස්ථාපනය
කරනු ලබන සංස්ථාවට මින් මතු සාමාජිකයන් වශයෙන් බඳවා
ගනු ලබන තැනැත්තන් “කටුවන වැඩිහිටි නිවාස සංවර්ධන
පදනම” යන නාමය සහ අභිධානය යටතේ අවිච්ඡින්න
පැවැත්මක් ඇති (මෙහි මින් මතු “සංස්ථාව” යනුවෙන් සඳහන්
කරනු ලබන) සංස්ථාවක් විය යුතු ය. තවද එකී නාමයෙන් ඒ
සංස්ථාව විසින් ද, එයට විරුද්ධව ද සියලු අධිකරණවල දී
නඩු පවරනු ලැබිය හැකි අතර, පොදු මුද්‍රාවක් තබා ගැනීමේ ද
එය පාවිච්චි කිරීමේ ද ස්වකීය අභිමතය පරිදි එය වෙනස්
කිරීමේ ද පූර්ණ බලය සහ අධිකාරය ඒ සංස්ථාවට ඇත්තේ ය.

3. සංස්ථාව සංස්ථාපනය කරනු ලබන්නේ යම් පොදු
පරමාර්ථ සඳහා ද, ඵ් පොදු පරමාර්ථ පහත සඳහන් පරිදි විය
යුතු යයි මෙයින් ප්‍රකාශ කරනු ලැබේ :-

(අ) ආබාධ සහිත වැඩිහිටියන්ට නවාතැන් පහසුකම් සැපයීම
හා රැකබලා ගැනීම සහ ඒ තැනැත්තන්ට ආහාර,
ඇඳුම් පැළඳුම්, වෛද්‍ය සහ වෙනත් පහසුකම් සැපයීම;
(ආ) එවැනි අසරණ හා ආබාධ සහිත තැනැත්තන්ගේ ඕනෑ
එපාකම් ගැන කටයුතු කිරීම සහ ඔවුන්ගේ අවශ්‍යතාවන්
ප්‍රමාණවත් පරිදි ඉටු කිරීම ;

(ඇ) සංස්ථාවේ පරමාර්ථ මුදුන්පත් කර ගැනීමෙහි ලා යෙදී
සිටින යම් නිලධරයකුට හෝ සේවකයකුට ශිෂ්‍යත්ව
මගින් ආධාර දීම ;

(ඈ) සංස්ථාවේ පරමාර්ථවලට සමාන පරමාර්ථ ඇත්තා වූ,
වෙනත් දේශීය හෝ විදේශීය ආයතන සමග
සහයෝගිතාවෙන් කටයුතු කිරීම හා සම්බන්ධීකරණය
කිරීම :

(ඉ) සංස්ථාවේ පරමාර්ථ ක්‍රියත්මක කිරීම සඳහා අවශ්‍ය
හෝ උචිත සියලු වෙනත් ක්‍රියා හා දේ කිරීම.

4. මේ පනතේ සහ වෙනත් යම් ලිඛිත නීතියක විධිවිධාන
වලට යටත්ව, බැංකු ගිණුම් ආරම්භ කිරීම, ක්‍රියාත්මක කිරීම හා
වැසීම, ඇප ඇතිව හෝ නැතිව මුදල් ණයට ගැනීම හෝ
ලබාගැනීම, ප්‍රදාන සහ පරිත්‍යාග පිළිගැනීම හෝ එකතු කිරීම,
සංස්ථාවේ අරමුදල් ආයෝජනයේ යෙදවීම සහ සංස්ථාවේ පරමාර්ථ
ඉටුකිරීම සඳහා අවශ්‍ය නිලධරයන් හා සේවකයන් සේවයට
බඳවා ගැනීම, සේවයේ නියුක්ත කිරීම හා සේවයෙන් පහ කිරීම
ඇතුළුව, සංස්ථාවේ සියලුම පරමාර්ථ හෝ ඉන් යම් පරමාර්ථයක්
හෝ ඉටුකර ගැනීම හෝ ප්‍රවර්ධනය කිරීම සඳහා අවශ්‍ය හෝ
යෝග්‍ය කවර වූ හෝ සියලු ක්‍රියා කරුණු සහ දේ කිරීමේ, ඉටු
කිරීමේ සහ ක්‍රියාත්මක කිරීමේ බලය සංස්ථාවට ඇත්තේ ය.

5. (1) සංස්ථාවේ කටයුතු, සංස්ථාවේ රීති වලට යටත් ව
එම රීතිවල විධිවිධාන සලස්වා ඇති සාමාජිකයන් සංඛ්‍යාවකින්
සමන්විත වූ ද ඒ රීතිවලට අනුකූලව තෝරා පත්කර ගනු
ලබන්නා වූද, භාරකාර මණ්ඩලයක් විසින් පරිපාලනය කළ
යුතු ය.

(2) සංස්ථාවේ ප්‍රථම භාරකාර මණ්ඩලය, මේ පනත ක්‍රියාත්මක
වීම ආරම්භ වන දිනයට පෙරාතුව ම වූ දිනයේ දී, පදනමේ
භාරකාර මණ්ඩලයේ සාමාජිකයන් වශයෙන් සිටියා වූ,
තැනැත්තන්ගෙන් සංයුක්ත විය යුතු අතර, එම ප්‍රථම භාරකාර
මණ්ඩලය සංස්ථාවේ ප්‍රථම මහා සභා රැස්වීම පවත්වන තෙක්,
දිගටම ධුර දැරිය යුතු ය.

6. (1) සංස්ථාව විසින් කලින් කල සාමාජිකයන්ගේ මහා
සහා රැස්වීමක දී පැමිණ ඡන්දය දෙන සාමාජිකයන්ගේ තුනෙන්
දෙකකට නොඅඩු බහුතරයකින් පහත දැක්වෙන කාරණා සියල්ලම
හෝ ඉන් යමක් සඳහා මේ පනතේ හෝ වෙනත් යම් ලිඛිත
නීතියක විධිවිධානවලට අනනුකූල නොවන රීති සෑදීම නීත්‍යනුකූල
විය යුතුය :-

(අ) සාමාජිකයන් ඇතුළත් කර ගැනීම, ඔවුන්ගේ ඉල්ලා
අස්වීම හෝ සාමාජිකත්වයෙන් ඔවුන් නෙරපීම ;
(ආ) සංස්ථාවේ භාරකාර මණ්ඩලයේ සහ සංස්ථාවේ
අනුයෝජිතයන්ගේ, නිලධරයන්ගේ සහ සේවකයන්ගේ
කාර්ය කරගෙන යාම ;

(ඇ) සංස්ථාව විසින් සහ භාරකාර මණ්ඩලය විසින්
එහි රැස්වීම් පවත්වාගෙන යාමේ දී සහ එම රැස්වීම්වල
කටයුතු කිරීමේ දී අනුගමනය කළ යුතු කාර්ය
පටිපාටිය ;

(ඈ) සංස්ථාවේ නිලධරයන් තෝරා පත් කර ගැනීම ;
(ඉ) සාමාන්‍යයෙන් සංස්ථාවේ කටයුතු කළමනාකරණය කිරීම
හා එහි අරමුණු ඉටු කර ගැනීම.

(2) (1) වන උපවගන්තිය යටතේ, යම් රීතියක් සාදනු ලැබිය
හැකි ආකාරයෙන්ම සංස්ථාවේ යම් රීතියක් සංශෝධනය කිරීම
වෙනස් කිරීම ඊට යමක් එකතු කිරීම හෝ පරිච්ඡින්න කිරීම
කරනු ලැබිය හැකි ය.

(3) මේ පනත ක්‍රියාත්මක වීම ආරම්භ වන දිනයට පෙරාතුව
වූ දිනයේ දී ම පදනමේ බලපැවැත් වූ රීති මේ පනතේ හෝ
වෙනත් යම් ලිඛිත නීතියක විධිවිධානවලට අනනුකූල නොවන
තාක් දුරට මේ වගන්තිය යටතේ, සාදනු ලැබූ රීති ලෙස සලකනු
ලැබිය යුතු ය.

(4) සංස්ථාවේ සාමාජිකයන් සංස්ථාවේ තත්කාලයේ බලපවත්නා
රීති වලට යටත් විය යුතු ය.

7. (1) සංස්ථාවට එහිම අරමුදලක් තිබිය යුතු ය. ත්‍යාග,
රික්ථවරණ, පරිත්‍යාග, පැවරුමි, ග්‍රාහක මුදල්, දායක මුදල්,
හෝ ගාස්තු භාරකාර මණ්ඩලය විසින් තීරණය කරනු ලබන
පරිදි, එක් බැංකුවක හෝ බැංකු වැඩි ගණනාවක සංස්ථාවේ
බැරට තැන්පත් කරනු ලැබිය යුතු ය.

(2) සංස්ථාවේ පරමාර්ථ ක්‍රියාත්මක කරගෙන යාමේ දී සංස්ථාව
විසින් දරන ලද යම් වියදමක් පියවීමට අවශ්‍ය සියලු මුදල්
සංස්ථාවේ අරමුදලින් ගෙවනු ලැබිය හැකි ය.

(3) සංස්ථාවේ මුදල් සහ දේපල කවර ස්ථානයකින් උපලබ්ධි
වුවද, මෙහි දක්වා ඇති පරිදි, සංස්ථාවේ පරමාර්ථ ප්‍රවර්ධනය
කිරීම උදෙසා පමණක්ම යොදවනු ලැබිය යුතු අතර, ලාභාංශයක්,
ප්‍රසාද දීමනාවක් හෝ අන් කවර හෝ ලාභයක් වශයෙන් සංස්ථාවේ
මුදල් සහ දේපළ වලින් කිසිම කොටසක් සංස්ථාවේ සාමාජිකයන්ට
කෙලින්ම හෝ අන්‍යාකාරයෙන් ගෙවීම හෝ පැවරීම කරනු
නොලැබිය යුතු ය.

8. (1) සංස්ථාවට ලැබුණු සහ සංස්ථාව විසින් වියදම්
කරනු ලැබූ සියලුම මුදල් පිළිබඳව නිසි අයුරින් ගිණුම් තැබීමට
සංස්ථාව විසින් සැලැස්විය යුතු ය.

(2) සංස්ථාව විසින් පත්කරන ලද විගණකවරයකු හෝ
විගණකවරයන් විසින් යටත් පිරිසෙයින්, වර්ෂයකට එක් වරක්
හෝ සංස්ථාවේ ගිණුම් පරීක්ෂා කොට, විගණනය කළ යුතු
අතර, ආදායම් සහ වියදම් ගිණුමෙහි සහ ශේෂ පත්‍රයෙහි
නිරවද්‍යතාව ඔවුන් විසින් සහතික කළ යුතු ය.

9. මේ පනත ක්‍රියාත්මක වීම ආරම්භ වන දිනයට පෙරාතුව
වූ දිනයෙහි පදනමෙහි පැවති සියලු ණය සහ බැරකම්
මෙයින් සංස්ථාපනය කරනු ලැබූ සංස්ථාව විසින්, ගෙවා
නිදහස් කළ යුතු අතර එදිනට පදනමට ගෙවිය යුතු ග්‍රාහක
මුදල් සහ දායක මුදල් මේ පනතේ කාර්ය සඳහා සංස්ථාවට
ගෙවනු ලැබිය යුතු ය.

10. යම් මිලට ගැනීමක්, ප්‍රදානයක්, තෑගි කිරීමක්, අන්තිම
කැමති පත්‍රයකින් දේපළ බැහැර කිරීමක්, ප්‍රකාර හෝ වෙනත්
ආකාරයකින් සංස්ථාව සතුවන යම් චංවල හෝ නිශ්චල දේපළක් දැරිය හැකි බව.
ගැනීමට සහ දැරීමට නීතියෙන් සංස්ථාවට බලය හා හැකියාව
ඇති අතර, එවැනි සියලු දේපළ සංස්ථාවේ තත්කාලීනව
බලපවත්නා, රීති වලට යටත්ව, මේ පනතේ කාර්ය සඳහා ඒ
දේපළ විකිණීමේ, උකස් කිරීමේ, බදුදීමේ, හුවමාරු කිරීමේ හෝ
අන්‍යාකාරයකින් බැහැර කිරීමේ පූර්ණ බලය ඇතිව, මේ කාර්ය
සඳහා සංස්ථාව විසින් දැරිය යුතු ය.

11. සංස්ථාවේ මුද්‍රාව භාරකාර මණ්ඩලය භාරයේ තිබිය
යුතු ය. භාරකාර මණ්ඩලයේ සාමාජිකයකු සහ ලේකම්වරයා
හෝ මණ්ඩලය විසින් බලය දෙනු ලැබූ යම් තැනැත්තකු ඉදිරිපිට
දී හැර සංස්ථාවේ මුද්‍රාව කවර වූ හෝ සාධන පත්‍රයකට නොතැබිය
යුතු අතර, තමන් පැමිණ සිටි බවට සාක්ෂි වශයෙන් ඔවුන්
විසින් ඒ සාධන පත්‍රයෙහි තම නම් අත්සන් කළ යුතු ය. තව ද
අත්සන් කිරීම සාක්ෂිකරුවකු වශයෙන් යම් තැනැත්තකු විසින්
අත්සන් කිරීමට පරිබාහිරව විය යුතුය.

12. සංස්ථාව විසුරුවා හැරීමේ දී එහි සියලු ණය සහ
බැරකම් පියවීමෙන් කවර හෝ දේපළක් ඉතිරි වුවහොත්, ඒ
දේපළ සංස්ථාවේ සාමාජිකයන් අතර බෙදනු නොලැබිය යුතු
අතර, සංස්ථාවේ පරමාර්ථවලට සමාන පරමාර්ථ ඇත්තා වූ ද,
ස්වකීය රීති අනුව, යම් දේපළක් හෝ යම් ආදායමක් ස්වකීය
සාමාජිකයන් අතර බෙදීම තහනම් කර ඇත්තා වූ ද, වෙනත්
යම් ආයතනයකට ඒ දේපළ දීම හෝ පැවරීම කරනු ලැබිය
යුතු ය.

13. මේ පනතෙහි සඳහන් තැනැත්තන්ගේ හා ඔවුන් මගින්
ඔවුන්ගෙන් සහ ඔවුන් යටතේ, හිමිකම් පාන්නවුන්ගේ අයිතිවාසිකම්
වලට හැර, ජනරජයේ හෝ යම් රාජ්‍ය මණ්ඩලයක හෝ සංස්ථාවක,
හෝ වෙනත් තැනැත්තන්ගේ අයිතිවාසිකම්වලට මේ පනතේ ඇතුළත්
කිසිවකින් හානියක් හෝ බලපෑමක් නොවිය යුතු ය.

14. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය බල
පැවැත්විය යුතු ය.